‘España Directo’ visita hui Sagunt amb motiu de la Vuelta Ciclista a Espanya
23 d’agost 2017

![](/media/siwh3wi5/55c_espanadirecto.jpg)  

‘España Directo’ visita Sagunt amb motiu de la Vuelta Ciclista a Espanya. Esta vesprada, al voltant de les 19.30 hores, TVE connectarà amb Sagunt per emetre un reportatge on farà un repàs als principals atractius del patrimoni històric i industrial.

L'alcalde de Sagunt, Quico Fernández, ha afirmat que l'arribada de la Vuelta Ciclista a Sagunt “**és un esdeveniment de primera categoria, per açò hem fet un esforç i, en este sentit, hem d'agrair a Turisme i Esports de la Diputació de València la seua implicació**”. L'alcalde ha assegurat que este esdeveniment situa millor a Sagunt en el mapa i per tant és un bon aparador.

Quico Fernández ha afegit que també és molt important la vinculació de l'àmbit cultural i patrimonial de la ciutat amb l'esport i que “**espere que siga una manera de projectar-nos i que tothom puga gaudir demà d’este dia que quedarà com una fita per a la història present de la nostra ciutat**”.

Des de ‘España Directo’ han assegurat que “**no podíem faltar en esta meta de la sisena etapa, on hem vingut a conéixer Sagunt, la riquesa del patrimoni històric, l'industrial i la seua gent**”. A més, afirmen que esta vesprada “**entre les 19.30 i les 20.30 hores entrarem en directe des d'un punt important de Sagunt i s'emetrà també el reportatge que hem gravat este matí**”.

*   [](http://www.facebook.com/sharer.php?u=https://aytosagunto.es/va/actualitat/espana-directo-visita-hui-sagunt-amb-motiu-de-la-vuelta-ciclista-a-espanya/ "Facebook")
*   [](http://twitter.com/share?url=https://aytosagunto.es/va/actualitat/espana-directo-visita-hui-sagunt-amb-motiu-de-la-vuelta-ciclista-a-espanya/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/espana-directo-visita-hui-sagunt-amb-motiu-de-la-vuelta-ciclista-a-espanya/ "Linked In")
*   [](mailto:?body=https://aytosagunto.es/va/actualitat/espana-directo-visita-hui-sagunt-amb-motiu-de-la-vuelta-ciclista-a-espanya/)